88.   ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 308475/7198 της 26 Σεπτ./8 Οκτ. 1974 (ΦΕΚ Β΄ 1013) Περί προϋπόθεσεων εισαγωγής και κυκλοφορίας ομάδος γεωργικών φαρμάκων. 1.Απαγορεύομεν την εισαγωγήν, κυκλοφορίαν και χρήσιν εν τη Χώρα των γεωργικών φαρμάκων CHLORDEGON (KEPONE), TEPP (SCHRADAN), MORFAMQUAT, αρσενικού μολύβδου, οργανοϋδραργυρικών ενώσεων ως και ενώσεως σεληνίου και καδμίου. 2.Επιτρέπομεν την χρήσιν του γεωργικού φαρμάκου αρσενικώδους νατρίου μόνον εις την άμπελον δια την καταπολέμησιν των ασθενειών ίσκας, φομώσεως και εσκωριώσεως και ορίζομεν, όπως το κείμενον ετικέττας τούτου ελέγχηται προ εκάστης εισαγωγής των σκευασμάτων του υπό της Δ/νσεως Φυτοπαθολογίας και διατίθηται, συμφώνως προς τας διατάξεις του Β.Δ. 374/1967 (άρθρ. 5 παρ. 2). 3.Απαγορεύομεν την βόσκησιν των ψεκασθέντων δια του ζιζανιοκτόνου PARAQUAT (GRAMOXON) αγρών υπό των παραγωγικών ζώων επί μίαν εβδομάδα από του ψεκασμού και ορίζομεν, όπως η ένδειξις αύτη αναγράφηται εις το κείμενον ετικέττας. 4.Επιτρέπομεν την χρήσιν του γεωργικού φαρμάκου DESPIROL (KELEV AN) μόνον επί του υπεργείου τμήματος των γεωμήλων και ορίζομεν, όπως η ένδειξις αύτη αναγράφηται επί του κειμένου ετικέττας. 5.Επιτρέπομεν την χρήσιν του γεωργικού φαρμάκου AMITROL (ATA, AMINOTRIAZOLE κλπ.) μόνον εις την άμπελον, εσπεριδοειδή, οπωροφόρα και ελαίαν, ως και εις χέρσους εκτάσεις υπό την προϋπόθεσιν ότι το κείμενον ετικέττας θα καθορίζηται υπό της Δ/νσεως Φυτοπαθολογίας. 6.Η ισχύς της παρούσης άρχεται από της δημοσιεύσεώς της, εξαιρέσει της κυκλοφορίας και χρήσεως εν τη Χώρα των εν τη παρ. 1 της παρούσης γεωργικών φαρμάκων, δι’ ας η ισχύς άρχεται από 1ης Ιουλ. 1975, προς εξάντλησιν των υφισταμένων αποθεμάτων. Η παρούσα δημοσιευθήτω δια της Εφημερίδος της Κυβερνήσεως. 